कलेक्टर बनने में यूपी-बिहार से भी आगे, एक गांव ने दिए 150 से ज्यादा अफसर
Which state gives most UPSC toppers?  राजस्थान देश के तीन सबसे ज्यादा आईएएस अफसर देने वाले राज्यों में शामिल है। पहला नंबर उत्तरप्रदेश का और दूसरा नंबर बिहार का है। 1951 से 2021 तक 70 साल में उत्तरप्रदेश के 717, बिहार के 452, राजस्थान के 322 युवाओं का आईएएस में चयन हुआ है।
हाल ही में संघ लोक सेवा आयोग (UPSC) ने देश की सबसे प्रतिष्ठित सेवा आईएएस के लिए हुए एग्जाम के नतीजे घोषित किए। इनमें राजस्थान के कई होनहारों ने शानदार सफलता हासिल की।
यूपीएससी ने 933 युवाओं को आईएएस सहित विभिन्न सेवाओं में चयनित किया है। इनमें भी करीब 150 युवा आईएएस के लिए चयनित होंगे, जिनमें से 26 युवा राजस्थान से हैं।
हमने एक्सपट्‌र्स के माध्यम से एनालिसिस किया तो सामने आया कि इस बार ही नहीं, हर बार राजस्थान का प्रदर्शन शानदार रहता है।
राजस्थान देश के तीन सबसे ज्यादा आईएएस अफसर देने वाले राज्यों में शामिल है। पहला नंबर उत्तरप्रदेश का और दूसरा नंबर बिहार का है। 1951 से 2021 तक 70 साल में उत्तरप्रदेश के 717, बिहार के 452, राजस्थान के 322 युवाओं का आईएएस में चयन हुआ है।
उत्तरप्रदेश की जनसंख्या 25 करोड़ और बिहार की 15 करोड़ है। राजस्थान की जनसंख्या 8 करोड़ है। जनसंख्या के अनुपात में देखें तो सिलेक्शन के मामले में राजस्थान उत्तरप्रदेश और बिहार से भी आगे है।
पिछले एक दशक में तो वर्ष 2018 और 2013 में राजस्थान के दो युवाओं क्रमश: कनिष्क कटारिया और गौरव अग्रवाल ने इस परीक्षा में पूरे देश में पहला स्थान प्राप्त किया था।
पढ़िए- पूरी रिपोर्ट...
एक्सपट्‌र्स ने बताए राजस्थान की कामयाबी के राज
राजस्थान में भी 8 जिले हैं अव्वल
जिस तरह से देश में उत्तरप्रदेश और बिहार के बाद राजस्थान टाॅप पर है युवाओं को आईएएस बनाने में, उसी तरह से राजस्थान में भी 8 जिले ऐसे हैं जहां से सबसे ज्यादा आईएएस बनते हैं। यह 8 जिले हैं जयपुर, सीकर, जोधपुर, बाड़मेर, सवाईमाधोपुर, दौसा, भरतपुर और बीकानेर। वहीं, बारां, धौलपुर, जैसलमेर आदि कुछ जिले ऐसे भी हैं, जहां से अब तक कोई युवा आईएएस अफसर नहीं बना है।
इस तरह समझिए इंग्लिश मीडियम की ताकत
राजस्थान में ही कलेक्टर से लेकर मुख्य सचिव तक बनने का मौका
राजस्थान के युवा आईएएस बनकर देश के विभिन्न राज्यों में तो सेवाएं दे ही रहे हैं, लेकिन जिनकी रैंकिंग टॉप-20 में होती है, उन्हें राजस्थान कैडर ही आवंटित होता है। अपने ही प्रदेश में कलेक्टर से लेकर मुख्य सचिव तक बनने का अवसर ऐसे युवाओं को मिलता रहा है। हाल ही मुख्य सचिव बन कर रिटायर हुए राजीव महर्षि, ओपी मीणा, डीबी गुप्ता, अशोक जैन, निरंजन आर्य आदि मूलत: राजस्थान के ही रहने वाले हैं।
वर्तमान में संजय मल्होत्रा, अखिल अरोड़ा, कुलदीप रांका जैसे वरिष्ठ आईएएस अफसरों सहित गौरव गोयल, गौरव अग्रवाल, मुक्तानंद अग्रवाल, गायत्री राठौड़, वैभव गालरिया, अजिताभ शर्मा, भवानी सिंह देथा, समित शर्मा, अंजली राजौरिया, नमित मेहता, डॉ. मंजू, डॉ. रविंद्र गोस्वामी, कनिष्क कटारिया, अभिषेक खन्ना, मोहित कासनिया, दिव्यांश सिंह आदि आईएएस अफसर मूलत: राजस्थान के ही हैं।
बामनवास गांव से निकले हैं 150 अफसर 
पूर्वी राजस्थान के जिले सवाईमाधोपुर में एक गांव है बामनवास। जहां से अब तक 150 से ज्यादा आईएएस, आईपीएस, आईआरएस और आरएएस अफसर निकल चुके हैं। इनमें एक आईपीएस अफसर (रिटायर्ड) नमोनारायण मीणा तो दो बार सांसद (2004 और 2009) भी बने और केंद्र में वित्त राज्य मंत्री तक बने। नमोनारायण के ही छोटे भाई हरीश मीणा (रिटायर्ड) आईपीएस बनकर प्रदेश के पुलिस महानिदेशक (डीजीपी-2009-2013) बने। बाद में हरीश 2014 में दौसा से भाजपा के टिकट पर सांसद बने और वर्तमान में कांग्रेस के टिकट से देवली-उनियारा (टोंक) से विधायक हैं।
राजस्थान के पिछड़े जिलों से ज्यादा सिलेक्शन 
राजस्थान में सवाईमाधोपुर, दौसा, बाड़मेर आदि को पिछड़े जिले माने जाते हैं, लेकिन यहां से अब तक 30 से ज्यादा युवा आईएएस अफसर बन चुके हैं। विकसित जिले माने जाने वाले जयपुर, कोटा, जोधपुर, उदयपुर इस मामले में पीछे ही हैं। बाड़मेर जिले से हर वर्ष 10-12 युवा चयनित हो ही रहे हैं। इसी तरह सीकर और झुंझुनूं में शिक्षा का स्तर बहुत ऊंचा होने से वहां से भी हर वर्ष 10-12 युवा इस परीक्षा में चयनित होते ही हैं, चाहे उन्हें आईएएस ना भी मिले, लेकिन वे भी राजस्व सेवा, विदेश सेवा, वन सेवा आदि में चयनित होते ही हैं।
साइंस बैकग्राउंड वालों में ज्यादा आकर्षण 
राजस्थान से आईएएस बनने वाले लगभग 70-80 प्रतिशत युवा विज्ञान व इंजीनियरिंग की पृष्ठभूमि से हैं। कला, वाणिज्य, प्रबंधन, मेडिकल, भाषा, विधि, गणित आदि की पृष्ठभूमि से पढ़ाई करने वाले युवा आईएएस बनने के प्रति कम उत्सुक हैं। यहां के ज्यादातर युवा बिना कोचिंग क्लासेज जॉइन किए स्वयं के स्तर पर ही पढ़ाई करने को बेहतर मानते हैं।
ये भी पढ़ें- 
ये कहानियां पढ़िए, फेल होने का डर खत्म हो जाएगा:10वीं में फेल और गणित में फिसड्‌डी स्टूडेंट्स कैसे बने IAS-IPS
किसी ने 12वीं बोर्ड में बड़ी मुश्किल से 60 प्रतिशत अंक हासिल किए। किसी को 10वीं में महज 64% अंक लाने पर टीचर्स से डांट पड़ी। कोई 10वीं में फेल हो गया। दो स्टूडेंट तो ऐसे भी हैं, जो क्लास में सबसे आखिरी बेंच पर बैठते थे (पूरी खबर के लिए क्लिक करें)